section_heading: Prvi svjetski rat
paragraph_text: U lipnju 1916. Bernhardi postaje zapovjednikom Korpusa Bernhardi. S navedenim korpusom sudjeluje u suzbijanju Brusilovljeve ofenzive za što je 20. kolovoza 1916. odlikovan i ordenom Pour le Mérite. Korpus Bernhardi je reorganizacijom u listopadu 1916. postao LV. korpus pri čemu je zapovjednikom istog i dalje ostao Bernhardi. U ljeto 1917. Bernhardi s LV. korpusom sudjeluje u zaustavljanju Kerenskijeve ofenzive. Nakon što su zbog izlaska Rusije iz rata borbe na Istočnom bojištu prestale, Bernhardi je u veljači 1918. s LV. korpusom premješten na Zapadno gdje sudjeluje u borbama oko Armentieresa.